stanford-oval/wikipedia huggingface dataset:
อนุพันธ์
การหาอนุพันธ์และอนุพันธ์ > อัตราส่วนเชิงผลต่างของนิวตัน

อนุพันธ์ของฟังก์ชัน f ที่ x ในเชิงเรขาคณิต คือ ความชันของเส้นสัมผัสของกราฟ f ที่ x เราไม่สามารถหาความชันของเส้นสัมผัสจากฟังก์ชันที่กำหนดให้โดยตรงได้ เพราะว่าเรารู้เพียงจุดบนเส้นสัมผัส ซึ่งก็คือ (x, f (x)) เท่านั้น ในทางอื่น เราจะประมาณความชันของเส้นสัมผัสด้วยเส้นตัด (secant line) หลาย ๆ เส้น ที่มีจุดตัดทั้ง 2 จุดอยู่ห่างกันเป็นระยะทางสั้น ๆ เมื่อหาลิมิตของความชันของเส้นตัดที่จุดตัดอยู่ใกล้กันมาก ๆ เราจะได้ความชันของเส้นสัมผัส ดังนั้น อาจนิยามอนุพันธ์ว่าคือ ลิมิตของความชันของเส้นตัดที่เข้าใกล้เส้นสัมผัส
เพื่อหาความชันของเส้นตัดที่จุดตัดอยู่ใกล้กันมาก ๆ ให้ h เป็นจำนวนที่มีค่าน้อย ๆ h จะแทนการเปลี่ยนแปลงน้อย ๆ ใน x ซึ่งจะเป็นจำนวนบวกหรือลบก็ได้ ดังนั้น ความชันของเส้นที่ลากผ่านจุด (x,f (x) ) และ (x+h,f (x+h) ) คือ
ซึ่งนิพจน์นี้ก็คือ อัตราส่วนเชิงผลต่างของนิวตัน (Newton's difference quotient) อนุพันธ์ของ f ที่ x คือ ลิมิตของค่าของผลหารเชิงผลต่าง ของเส้นตัดที่เข้าใกล้กันมาก ๆ จนเป็นเส้นสัมผัส:
การหาอนุพันธ์และอนุพันธ์ > ตัวอย่าง

ฟังก์ชันกำลังสอง f(x) = x2 หาอนุพันธ์ได้ที่ x = 3 และอนุพันธ์ของมันที่ตำแหน่งนั้นเท่ากับ 6 ผลลัพธ์นี้มาจากการคำนวณลิมิตของอัตราส่วนของผลต่างของ f(3) เมื่อ h เข้าใกล้ศูนย์:
นิพจน์สุดท้ายแสดงให้เห็นว่าอัตราส่วนของผลต่างเท่ากับ 6 + h เมื่อ h ≠ 0 และไม่นิยามเมื่อ h = 0 เนื่องจากนิยามของอัตราส่วนของผลต่าง อย่างไรก็ตาม นิยามของลิมิตกล่าวว่าอัตราส่วนของผลต่างไม่จำเป็นต้องนิยามเมื่อ h = 0 ลิมิตก็คือผลลัพธ์จากการให้ h เข้าสู่ศูนย์ ซึ่งหมายถึงแนวโน้มของค่า 6 + h เมื่อ h มีค่าน้อยลงมาก ๆ
ดังนั้น ความชันของกราฟของฟังก์ชันกำลังสองที่จุด (3, 9) คือ 6 และอนุพันธ์ของมันที่ x = 3 คือ f′(3) = 6
ต่อไปนี้เป็นการคำนวณในทำนองเดียวกันในกรณีทั่วไป ซึ่งแสดงให้เห็นว่าอนุพันธ์ของฟังก์ชันกำลังสองที่ x = a คือ f′(a) = 2a:
การหาอนุพันธ์และอนุพันธ์ > ความต่อเนื่องและการหาอนุพันธ์ได้

ถ้า f เป็นฟังก์ชันที่หาอนุพันธ์ ณ a ได้ f จะต้องต่อเนื่องที่ a เสมอ ถ้า f ไม่ต่อเนื่องที่ a จะหาอนุพันธ์ไม่ได้ ตัวอย่างเช่น เลือกจุด a และให้ f เป็นฟังก์ชันขั้นบันไดที่มีค่า 1 สำหรับ x ทั้งหมดที่น้อยกว่า a และมีค่า 10 สำหรับ x ทั้งหมดที่มากกว่าหรือเท่ากับ a แล้ว f ไม่สามารถมีอนุพันธ์ได้ที่ a โดยหาก h เป็นค่าลบ a + h จะอยู่ที่ส่วนล่างของขั้นบันได ดังนั้นเส้นตัดจาก a ถึง a + h นั้นสูงชันมากและเมื่อ h มีแนวโน้มเป็นศูนย์ความชันจะไม่มีที่สิ้นสุด หาก h เป็นค่าบวก a + h จะอยู่บนส่วนสูงของขั้นบันได ดังนั้นเส้นตัดจาก a ถึง a + h มีความชันเป็นศูนย์ ดังนั้นเส้นตัดจึงไม่ได้เข้าใกล้ความชันเดียว และลิมิตของอัตราส่วนของผลต่างจึงไม่สามารถหาได้
อย่างไรก็ตาม ถึงแม้ว่าฟังก์ชันจะต่อเนื่อง ณ จุดหนึ่ง ก็ยังอาจไม่สามารถหาอนุพันธ์ได้ ตัวอย่างเช่นฟังก์ชันค่าสัมบูรณ์ f(x) = |x| ต่อเนื่องที่ x = 0 แต่ไม่สามารถหาอนุพันธ์ได้ หาก h เป็นค่าบวกความชันของเส้นตัดจาก 0 ถึง h จะเท่ากับ 1 ในขณะที่ถ้า h เป็นลบความชันของเส้นตัดจาก 0 ถึง h จะเป็น -1 จุดที่หาอนุพันธ์ไม่ได้นี้สามารถเห็นได้ชัดเจนว่าเป็นมุมในกราฟที่ x = 0 แต่แม้ฟังก์ชันที่กราฟไม่หักมุมก็ยังอาจจะไม่สามารถหาอนุพันธ์ได้ ณ จุดที่ความชันเป็นแนวตั้ง: ตัวอย่างเช่นฟังก์ชันที่กำหนดโดย f(x) = x1/3 ไม่สามารถหาอนุพันธ์ได้ที่ x = 0
สรุปว่า ฟังก์ชันที่มีอนุพันธ์นั้นต่อเนื่อง แต่มีฟังก์ชันต่อเนื่องที่ไม่มีอนุพันธ์
ฟังก์ชันส่วนใหญ่ที่พบในทางปฏิบัติมีอนุพันธ์ทุกจุดหรือเกือบทุกจุด เพราะเหตุนี้ ในช่วงแรกของประวัติศาสตร์ของแคลคูลัส นักคณิตศาสตร์หลายคนสันนิษฐานว่าฟังก์ชันต่อเนื่องมีอนุพันธ์ที่จุดส่วนใหญ่ ซึ่งภายใต้เงื่อนไขที่ไม่รุนแรงมาก เช่นถ้าฟังก์ชันเป็นฟังก์ชันโมโนโทนหรือฟังก์ชันลิปชิตส์ สิ่งนี้จะเป็นจริง อย่างไรก็ตามในปี 1872 ไวเออร์ชตราส พบตัวอย่างแรกของฟังก์ชันที่ต่อเนื่องได้ทุกที่ แต่ไม่สามารถหาอนุพันธ์ได้ที่ไหน ตัวอย่างนี้เรียกว่าฟังก์ชันไวเออร์ชตราส ในปี 1931 สเตฟาน บานาค พิสูจน์ว่าเซตของฟังก์ชันที่มีอนุพันธ์ในบางจุดเป็นเพียงส่วนเล็ก ๆ ของฟังก์ชันต่อเนื่องทั้งหมด หมายความว่าการสุ่มฟังก์ชันต่อเนื่องใด ๆ แทบไม่มีโอกาสเลยที่จะหาอนุพันธ์ได้แม้จุดเดียว
อนุพันธ์ในฐานะฟังก์ชัน

ถ้าฟังก์ชัน f สามารถหาค่าอนุพันธ์ได้ในทุกจุดในโดเมนของมัน เราสามารถนิยามฟังก์ชันที่พาค่า x ทุกค่าในโดเมนนั้นไปหาค่าของอนุพันธ์ของ f ที่ x ได้ ฟังก์ชันนี้เขียนแทนด้วย f' และเรียกว่า ฟังก์ชันอนุพันธ์ ของ f
ในกรณีที่ f ไม่สามารถหาอนุพันธ์ได้ครบทุกจุดในโดเมน ฟังก์ชันที่มีค่าเท่ากับอนุพันธ์นี้สำหรับจุดที่หาได้ และไม่นิยามสำหรับจุดอื่น ๆ ก็สามารถเรียกว่าอนุพันธ์ของ f ได้เช่นกัน ซึ่งอนุพันธ์นี้ยังคงเป็นฟีงก์ชัน แต่มีโดเมนเล็กกว่า f
จากมุมมองนี้ เราสามารถมองการหาอนุพันธ์เป็นฟังก์ชันของฟังก์ชัน นั่นคือ อนุพันธ์เป็นตัวดำเนินการที่มีโดเมนเป็นเซตของฟังก์ชันทุกฟังก์ชันที่หาอนุพันธ์ได้ทุกจุดบนโดเมนของตัวมันเอง และมีเรนจ์เป็นเซตของฟังก์ชัน หากเราแทนตัวดำเนินการนี้ด้วย D แล้วจะได้ D(f) = f' เนื่องจาก D(f) เป็นฟังก์ชัน สามารถหาค่าที่จด a ใด ๆ ได้ว่า D(f)(a) = f'(a)
อนุพันธ์อันดับสูง

หาก f เป็นฟังก์ชันที่หาอนุพันธ์ได้ โดย f' เป็นอนุพันธ์ของ f แล้วอนุพันธ์ของ f' อีกทีหนึ่ง (ถ้าอนุพันธ์นี้หาได้) เขียนแทนด้วย f'' และเรียกว่า อนุพันธ์อันดับสอง ของ f ในทำนองเดียวกัน อนุพันธ์ของ f'' (ถ้าหาได้) เขียนแทนด้วย f''' และเรียกว่า อนุพันธ์อันดับสาม ของ f  เมื่อทำเช่นนี้ซ้ำไปเรื่อย ๆ เราก็จะได้นิยามของ อนุพันธ์อันดับที่ n ว่าเป็นอนุพันธ์ของอนุพันธ์อันดับที่ n - 1 อนุพันธ์อันดับตั้งแต่สองขึ้นไปนี้โดยรวมเรียกว่า อนุพันธ์อันดับสูง (อังกฤษ: higher-order derivatives)
อนุพันธ์อันดับสูงมีนัยสำคัญในวิชาฟิสิกส์ กล่าวคือ ถ้า x(t) แสดงตำแหน่งของวัตถุที่เวลา t แล้วอนุพันธ์อันดับหนึ่งของ x แสดงความเร็วของวัตถุ และอันดับสองแสดงความเร่ง
ฟังก์ชันที่มีอนุพันธ์ไม่จำเป็นต้องมีอนุพันธ์อันดับสูงกว่านั้น เช่น หาก
f(x)={\begin{cases}+x^{2},&x\geq 0\\-x^{2},&x\leq 0\end{cases}}
แล้วจะสามารถพิสูจน์ได้ว่า f หาอนุพันธ์ได้เท่ากับ
f'(x)={\begin{cases}+2x,&x\geq 0\\-2x,&x\leq 0\end{cases}}
เท่ากับสองเท่าของฟังก์ชันค่าสัมบูรณ์ ซึ่งไม่มีอนุพันธ์ที่ x = 0 ดังนั้น f ไม่มีอนุพันธ์อันดับสองที่ค่า x นี้
ในทำนองเดียวกัน ฟังก์ชันสามารถมีอนุพันธ์ขึ้นไปถึงอันดับที่ k แต่ไม่มีอนุพันธ์อันดับที่ k + 1 ซึ่งเรียกว่าฟังก์ชันที่หาอนุพันธ์ได้ k ครั้ง และถ้าอนุพันธ์อันดับที่ k นี้ต่อเนื่องด้วย จะเรียกฟังก์ชันนั้นว่าอยู่ในคลาส Ck ฟังก์์ชันที่หาอนุพันธ์ได้เรื่อย ๆ โดยไม่จำกัดครั้งเรียกว่า ฟังก์ชันปรับเรียบ (อังกฤษ: smooth function)
ฟังก์ชันพหุนามทุกฟังก์ชันสามารถหาอนุพันธ์ได้ไม่จำกัดครั้ง โดยถ้าพหุนามดีกรี n ถูกหาอนุพันธ์ n ครั้งจะได้ฟังก์ชันค่าคงที่เสมอ และอนุพันธ์อันดับถัดจากนั้นก็จะเป็นศูนย์ทุกอันดับ ดังนั้นฟังก์ชันพหุนามทุกฟังก์ชันเป็นฟังก์ชันปรับเรียบ
อนุพันธ์อันดับสูง > จุดเปลี่ยนเว้า

จุดที่อนุพันธ์อันดับสองของฟังก์ชันเปลี่ยนเครื่องหมาย (จากจำนวนจริงลบเป็นจำนวนจริงบวก หรือในทางกลับกัน) เรียกว่า จุดเปลี่ยนเว้า ที่จุดเปลี่ยนเว้า อนุพันธ์อันดับสองอาจเป็นศูนย์ ดังในกรณีที่จุดเปลี่ยนเว้าที่ x = 0 ของฟังก์ชัน y = x3 หรืออนุพันธ์อันดับสองอาจหาค่าไม่ได้ ดังในกรณีที่จุดเปลี่ยนเว้าที่ x = 0 ของฟังก์ชัน y = x1/3 ฟังก์ชันจะเปลี่ยนจากฟังก์ชันเว้าไปเป็นฟังก์ชันนูนหรือในทางกลับกันที่จุดเปลี่ยนเว้า
รายละเอียดสัญกรณ์ > สัญกรณ์ของไลบ์นิซ

สัญลักษณ์ dx, dy และ dx/dy เสนอโดยกอทท์ฟรีด วิลเฮล์ม ไลบ์นิซ ใน ค.ศ. 1675 สัญลักษณ์นี้ใช้กันอย่างทั่วไปเมื่อสมการ y = f(x) ซึ่งแสดงถึงความสัมพันธ์เชิงฟังก์ชันระหว่างตัวแปรต้นและตัวแปรตาม อนุพันธ์อันดับหนึ่งเขียนได้ดังนี้
อนุพันธ์อันดับสูงจะแสดงโดยใช้สัญลักษณ์
สำหรับอนุพันธ์อันดับที่ n ของ y = f(x) (เทียบกับ x) ข้างบนเป็นสัญลักษณ์ย่อของการใช้ตัวดำเนินการอนุพันธ์หลายตัว ยกตัวอย่างเช่น
ในสัญกรณ์ของไลบ์นิซ เราสามารถเขียนอนุพันธ์ของ y ที่จุด x = a ในรูปที่แตกต่างกันสองแบบ:
สัญกรณ์ของไลบ์นิซช่วยให้สามารถระบุตัวแปรในการหาอนุพันธ์ได้ (ในตัวส่วน) โดยเฉพาะในเรื่องการหาอนุพันธ์ย่อย และยังทำให้ง่ายต่อการจำกฎลูกโซ่อีกด้วย:
รายละเอียดสัญกรณ์ > สัญกรณ์ของลากรางจ์

ในบางครั้งเราเรียกว่า สัญกรณ์ไพรม์ หนึ่งในสัญกรณ์ยุคใหม่ที่ใช้กันมากที่สุดสำหรับการหาอนุพันธ์ ซึ่งมาจากโฌแซ็ฟ-หลุยส์ ลากร็องฌ์ โดยใช้เครื่องหมายไพรม์ กล่าวคือ อนุพันธ์ของฟังก์ชัน f(x) เขียนได้ในรูป f′(x) หรือ f′ ในทำนองเดียวกันอนุพันธ์อันดับสองและสามก็เขียนได้ในรูปดังนี้
เพื่อที่จะเขียนอนุพันธ์อันดับที่สูงกว่านี้ ผู้เขียนบางคนก็จะใช้เลขโรมันเป็นตัวยก หรือบางคนอาจใช้จำนวนนับในวงเล็บ:
สัญกรณ์ด้านหลัง ถ้าอยู่ในรูปทั่วไปก็คือ f (n) สำหรับอนุพันธ์อันดับ n ของ f สัญกรณ์นี้มีประโยชน์มากที่สุดเมื่อเราต้องการจะกล่าวถึงอนุพันธ์ในอยู่ในรูปฟังก์ชันของมันเอง ดังเช่นในกรณีนี้ สัญกรณ์ไลบ์นิซอาจกลายเป็นเรื่องยุ่งยาก
รายละเอียดสัญกรณ์ > สัญกรณ์ของนิวตัน

สัญกรณ์ของนิวตันสำหรับการหาอนุพันธ์ เรียกได้อีกอย่างหนึ่งว่าสัญกรณ์จุด โดยการเขียนไว้เหนือชื่อฟังก์ชันเพื่อแทนจำนวนครั้งของอนุพันธ์ ถ้า y = f(t) แล้ว
หมายถึง อนุพันธ์อันดับหนึ่งและสองของ y เทียบกับ t ตามลำดับ สัญกรณ์นี้นำไปใช้อย่างเฉพาะทางอย่างเช่น อนุพันธ์เทียบกับเวลา หรือเทียบกับความยาวส่วนโค้ง ซึ่งใช้กันทั่วไปในฟิสิกส์ สมการเชิงอนุพันธ์ และเรขาคณิตเชิงอนุพันธ์ โดยสัญกรณ์นี้ไม่สามารถที่จะเขียนได้เมื่ออนุพันธ์มีอันดับที่สูงขึ้น ในทางปฏฺบัติ จะใช้เพียงอนุพันธ์ไม่กี่อันดับที่จำเป็นเท่านั้น
รายละเอียดสัญกรณ์ > สัญกรณ์ของออยเลอร์

สัญกรณ์ของออยเลอร์จะใช้ตัวดำเนินการเชิงอนุพันธ์ D ซึ่งจะใช้กับฟังก์ชัน f เพื่อที่จะได้อนุพันธ์อันดับหนึ่ง Df ส่วนอนุพันธ์อันดับสองเขียนได้ในรูป D2f และอนุพันธ์อันดับ n เขียนได้ในรูป Dnf
ถ้า y = f(x) เป็นตัวแปรตาม แล้ว x จะเป็นตัวห้อยอยู่ใต้ D เพื่อบ่งบอกว่ากำลังเทียบกับตัวแปรต้น x ดังข้างล่าง
แต่ตัวห้อย x มักจะถูกละไว้ในฐานที่เข้าใจเพื่อความรวดเร็ว เมื่อมีตัวแปรต้นนี้อยู่ตัวเดียว
สัญกรณ์ของออยเลอร์มีประโยชน์ในการแก้สมการเชิงอนุพันธ์เชิงเส้น
กฎการคำนวณ

บทความหลัก: กฎการหาอนุพันธ์
กฎการคำนวณ > กฎสำหรับฟังก์ชันพื้นฐาน

การหาอนุพันธ์ของเลขยกกำลัง: ถ้า
เมื่อ r เป็นจำนวนจริงใด ๆ แล้ว
เมื่อไรก็ตามที่ฟังก์ชันนี้สามารถหาค่าได้ ตัวอย่างเช่น ถ้า  f(x)=x^{1/4} แล้ว
และฟังก์ชันอนุพันธ์สามารถหาค่าได้เฉพาะสำหรับค่า x ที่เป็นบวก ไม่ใช่ x = 0 เมื่อ r = 0 กฎนี้จะให้ค่า f′(x) เป็นศูนย์สำหรับ x ≠ 0 ซึ่งกรณีนี้ก็คือกฎค่าคงที่
กฎค่าคงที่: ถ้า f(x) คือค่าคงที่ แล้ว
ฟังก์ชันเอกซ์โพเนนเชียลและลอการิทึม:
ฟังก์ชันตรีโกณมิติ:
จากกฎผลคูณและกฎผลหารทำให้ได้
ฟังก์ชันตรีโกณมิติผกผัน:
กฎการคำนวณ > กฎสำหรับฟังก์ชันหลายฟังก์ชันรวมกัน

ในหลายกรณี การใช้วิธีอัตราส่วนเชิงผลต่างของนิวตันแบบตรง ๆ จะทำให้การคำนวณลิมิตยุ่งยากได้ ซึ่งหลีกเลี่ยงโดยการใช้กฎการหาอนุพันธ์เหล่านี้
กฎผลรวม:
กฎผลคูณ:
กฎผลหาร:
กฎลูกโซ่: ถ้า  f(x)=h(g(x)) แล้ว
กฎการคำนวณ > ตัวอย่างการคำนวณ

อนุพันธ์ของ
คือ
ในพจน์ที่สองของ f คำนวณโดยใช้กฎลูกโซ่ และพจน์ที่สามใช้กฎผลคูณ นอกจากนี้ยังใช้กฎการหาอนุพันธ์สำหรับฟังก์ชันพื้นฐาน ได้แก่ x2, x4, sin(x), ln(x) และ exp(x) = ex รวมถึงค่าคงที่ 7 ในพจน์สุดท้าย
ดูเพิ่ม

สถานีย่อยคณิตศาสตร์
กณิกนันต์
คณิตวิเคราะห์
ปฏิยานุพันธ์
ปริพันธ์
ตัวผกผันการคูณ
เซิน ตุ่ง เอ็ม-ทีพี

Vietnamese singer
| เซิน ตุ่ง เอ็ม-ทีพี |
| --- | --- |

ข้อมูลพื้นฐาน
ชื่อเกิด: เหงียน ทัญ ตุ่ง
เกิด: 05 กรกฎาคม พ.ศ. 2537 (30 ปี) ท้ายบิ่ญ จังหวัดท้ายบิ่ญ เวียดนาม
แนวเพลง: ป็อป อาร์แอนด์บี อีดีเอ็ม
อาชีพ: นักร้อง แร็ป นักดนตรี นักแสดง นักธุรกิจ
เครื่องดนตรี: การร้องเพลง เปียโน คีย์บอร์ดไฟฟ้า
ช่วงปี: พ.ศ. 2552–ปัจจุบัน
ค่ายเพลง: วันโปรดักชั่น (พ.ศ. 2555–2557) วีโปรเอ็นเตอร์เทนเมนต์ (พ.ศ. 2557–2559) เอ็ม-ทีพีเอ็นเตอร์เทนเมนต์ (พ.ศ. 2559–ปัจจุบัน)

เว็บไซต์: mtpentertainment.com
นักดนตรี
เหงียน ทัญ ตุ่ง (เวียดนาม: Nguyễn Thanh Tùng, เกิด 5 กรกฎาคม พ.ศ. 2537) ชื่อในวงการ เซิน ตุ่ง เอ็ม-ทีพี (Sơn Tùng M-TP) เป็นนักร้องชาย นักแต่งเพลง และนักแสดงชาวเวียดนาม เกิดที่ท้ายบิ่ญ จังหวัดท้ายบิ่ญ ประเทศเวียดนาม ครอบครัวของเขาได้ค้นพบความสามารถในการร้องเพลงของเขาเมื่อเขาอายุได้ 2 ขวบ เขาได้แต่งเพลงซิงเกิลด้วยตัวเขาเองเมื่อปี พ.ศ. 2555 - 2556 ในซิงเกิลของเขาชื่อว่า เกินเมืองางกวา (Cơn mưa ngang qua) และ แอมกั๋วหงั่ยโฮมกวา (Em của ngày hôm qua) แล้วได้เปิดตัวอาชีพของเขา ตามมาด้วยซิงเกิลของเขาที่ได้ประสบความสำเร็จ เช่น จั๊กอายด๊อแสเหว่ (Chắc ai đó sẽ về) และ จุ๊งตาคงถวกเหว่เญา (Chúng ta không thuộc về nhau) ในปี พ.ศ. 2560 เขามีการต้อนรับสาธารณะที่ดีกว่าสำหรับเพลงของเขาคือ หลักโจย (Lạc trôi) และ เนยหนั่ยก๊ออัญ (Nơi này có anh) ในปีนั้น เขาได้ยังเปิดตัวอัลบั้มรวบรวมในชื่อ เอ็ม-ทีพี เอ็ม-ทีพี (m-tp M-TP) และตีพิมพ์อัตชีวประวัติของเขาในชื่อ จั่มเต๊ยเซิ้กเมอ (Chạm tới giấc mơ)
นักร้องใช้เวลา 4 ปีเป็นส่วนหนึ่งของค่ายเพลงวันโพรดักชัน (Văn Production) และวีโปรเอ็นเตอร์เทนเมนต์ (WePro Entertainment) จนกระทั่งเขาได้ก่อตั้งค่ายเพลงของตัวเองในชื่อ เอ็ม-ทีพี เอ็นเตอร์เทนเมนต์ (M-TP Entertainment) ก่อตั้งเมื่อปลายปี พ.ศ. 2559 งานอื่นของเขารวมทั้งเช่น เอ็ม-ทีพี แอมบิชัน - เจวี๊ยนบัยเดิ่วเตียนคอนเสิร์ตทัวร์ (M-TP Ambition - Chuyến bay đầu tiên concert tour) ในปีพ.ศ. 2558 - 2559 เขาได้แสดงบทนำในภาพยนตร์ปี พ.ศ. 2557 เรื่อง แดนเดเลียน - จ่างจายนัมเอ๊ย (Dandelion - Chàng trai năm ấy) (ซึ่งทำให้เขาได้รับรางวัลจากโกลเดนไคต์ไพรซ์ สำหรับนักแสดงหนุ่มเด่น) และได้ปรากฏตัวแสดงในฐานะผู้เข้าแข่งขันในละครทางโทรทัศน์ เดอะรีมิกซ์ (The Remix) เรียกได้เป็น "เจ้าชายแห่งเพลงป๊อปเวียดนาม" สำหรับชื่อเสียงของเขา เขาได้รับรางวัลมากมายซึ่งรวมถึงรางวัลเอ็มทีวียุโรปมิวสิคอวอร์ด เดดิเคชันมิวสิคอวอร์ด เอ็มเน็ตเอเซียนมิวสิคอวอร์ด รางวัลที่ 7 ของกรีนเวฟอวอร์ด และรวมในฟอบส์ในประเทศเวียดนามในปี พ.ศ. 2561 30 ต่ำกว่า 30 รายชื่อ
ประวัติ

เกิดเมื่อวันที่ 5 กรกฎาคม พ.ศ. 2537 ที่ท้ายบิ่ญ จังหวัดท้ายบิ่ญ ประเทศเวียดนาม พ่อของเขาคือ เหงียน ดึ๊ก เถี่ยน (Nguyễn Đức Thiện) และแม่ของเขาคือ ฝั่ม ถิ ทัญ บิ่ญ (Phạm Thị Thanh Bình) ฝั่ม ถิ ทัญ บิ่ญ เป็นนักเต้นแบบดั้งเดิมในเมืองทางการแสดงกลุ่มและแสดงในโรงละครเจ่วที่จังหวัดท้ายบิ่ญ เธอได้พบเหงียน ดึ๊ก เถี่ยน เมื่อเขาได้ทำงานเป็นอาชีพคนขับรถขนส่ง หลังจากตั้งครรภ์ ฝั่ม ถิ ทัญ บิ่ญ ได้เปิดร้านตัดผมในบ้านซึ่งต่อมาได้กลายเป็นร้านขายเสื้อผ้า เธอยังเคยทำงานเป็นช่างแต่งหน้าเจ้าสาวอีกด้วย เหงียน ทัญ ตุ่ง เล่าถึงชีวิตในวัยเด็กของเขาว่า "สงบสุข" เหงียน ทัญ ตุ่ง ยังมีน้องชายอีกด้วยชื่อว่า เหงียน เหวียต ฮหว่าง (Nguyễn Việt Hoàng) เกิดเมื่อปี พ.ศ. 2543
เมื่อเขาได้ 2 ขวบ ครอบครัวของเขาได้ค้นพบความสามารถในการร้องเพลงของเขา เมื่อถึงอายุ 8 ขวบ เขาได้เข้าร่วมคณะศิลปะเด็กและวังวัฒนธรรมในเมืองถายบิ่ง และเขาได้เริ่มเล่นคีย์บอร์ดไฟฟ้า แม่ของเขาเล่นกีตาร์ และภรรยาของแม่ของเขาเล่นเครื่องดนตรีทั้ง 7 กว่าเครื่อง อย่างไรก็ตาม พวกเขาไม่เห็นด้วยกับการแสวงหาอาชีพการร้องเพลงของลูกชายและต้องการให้เขามุ่งเน้นไปที่การศึกษา พ่อของเขาต้องการเขาเพื่อศึกษาธุรกิจในวิทยาลัย อย่างไรก็ตามเรื่องนี้ เขามีส่วนร่วมในรายการร้องเพลงบ่อยๆและแข่งขันร้องเพลงที่โรงเรียน เขาได้เข้าเรียนที่โรงเรียนมัธยมศึกษาตอนต้นกี่บ๊า (Trường THCS Kỳ Bá) โรงเรียนมัธยมศึกษาตอนต้นเต็ยเซิน (Trường THCS Tây Sơn) และโรงเรียนมัธยมศึกษาตอนปลายเล กวี๊ โดน (Trường THPT Lê Quý Đôn)
ผลงานเพลง > ชุดอัลบั้มเพิ่มเติม

| ชื่อ | รายละเอียด |
| --- | --- |
Chúng ta (จุ๊งตา):  วางจำหน่าย: พ.ศ. 2563"Năm 2020 của Sơn Tùng M-TP: Album Chúng ta, 3 ca khúc mới và hàng loạt sân chơi dành cho Sky". Billboard Vietnam (ภาษาเวียดนาม). 2019-12-18. คลังข้อมูลเก่าเก็บจากแหล่งเดิมเมื่อ 2020-04-11. สืบค้นเมื่อ 2025-01-19.</ref>  ค่ายเพลง: เอ็ม-ทีพีเอ็นเตอร์เทนเมนต์
ผลงานเพลง > อัลบั้มชุดรวบรวม

| ชื่อ | รายละเอียด | ราคา |
| --- | --- | --- |
| m-tp M-TP (เอ็ม-ทีพี เอ็ม-ทีพี) |  วางจำหน่าย: 1 เมษายน พ.ศ. 2560  ค่ายเพลง: เอ็ม-ทีพีเอ็นเตอร์เทนเมนต์  รูปแบบ: แฟลชไดรฟ์, ดิจิทัลดาวน์โหลด, สื่อส่งผ่านสัญญาณต่อเนื่อง |  1,000 ด่ง |
ผลงานเพลง > อัลบั้มชุดซาวนด์แทร็ก

| ชื่อ | รายละเอียด |
| --- | --- |
Sky Tour (Original Motion PictureSoundtrack):  วางจำหน่าย: 12 มิถุนายน พ.ศ. 2563  ค่ายเพลง: เอ็ม-ทีพีเอ็นเตอร์เทนเมนต์  รูปแบบ: ดิจิทัลดาวน์โหลด, สื่อส่งผ่านสัญญาณต่อเนื่อง
ผลงานเพลง > ซิงเกิล

| ชื่อ | ปี | แหล่งอ้างอิง |
| --- | --- | --- |
| "Cơn mưa ngang qua" (เกินเมืองางกวา) | พ.ศ. 2555 |  |
| "Nắng ấm xa dần" (นั้งเอิ๊มซาเสิ่น) | พ.ศ. 2556 |  |
| "Đừng về trễ" (ดึ่งเหว่เจ๋) | พ.ศ. 2556 |  |
| "Em của ngày hôm qua" (แอมกั๋วหงั่ยโฮมกวา) | พ.ศ. 2556 |  |
| "Chắc ai đó sẽ về" (จั๊กอายด๊อแสเหว่ ) | พ.ศ. 2557 |  |
| "Không phải dạng vừa đâu" (คงฝายสั่งเหวื่อเดิว) | พ.ศ. 2558 |  |
| "Thái Bình mồ hôi rơi" (ท้ายบิ่ญโหม่โฮยเซย) | พ.ศ. 2558 |  |
| "Khuôn mặt đáng thương" (ควนหมัดด๊างเทือง) | พ.ศ. 2558 |  |
| "Tiến lên Việt Nam ơi" (เตี๊ยนเลนเหวียตนามเอย) | พ.ศ. 2558 |  |
| "Âm thầm bên em" (เอิมเถิ่มเบนแอม) | พ.ศ. 2558 |  |
| "Buông đôi tay nhau ra" (บวงโดยตัยเญาซา) | พ.ศ. 2558 |  |
| "Remember Me" (ริเมมเบอร์มี) | พ.ศ. 2558 |  |
| "Như ngày hôm qua" (ญือหงั่ยโฮมกวา) | พ.ศ. 2558 |  |
| "Chúng ta không thuộc về nhau" (จุ๊งตาคงถวกเหว่เญา) | พ.ศ. 2559 |  |
| "Lạc trôi" (หลักโจย) | พ.ศ. 2559 |  |
| "Nơi này có anh" (เนยหนั่ยก๊ออัญ) | พ.ศ. 2560 |  |
| "Remember Me" (SlimV 2017 Mix) (พร้อมกับสลิมวี) | พ.ศ. 2560 |  |
| "Lạc trôi" (Triple D Remix) (พร้อมกับทริปเปิลดี) | พ.ศ. 2560 |  |
| "Run Now" (รันนาว) | พ.ศ. 2561 |  |
| "Run Now" (Onionn Remix) | พ.ศ. 2561 |  |
| "You of Yesterday" (ยูออฟเยสเตอร์เดย์)| | พ.ศ. 2561 |  |
| "Nắng ấm xa dần" (Onionn Remix) | พ.ศ. 2562 |  |
| "Give It to Me" (กิฟอิตทูมี) (พร้อมกับสนูป ด็อกก์) | พ.ศ. 2562 |  |
| "Có chắc yêu là đây" (ก๊อจั๊กเอียวหล่าเด็ย) | พ.ศ. 2563 |  |
| "Chúng ta của hiện tại" (จุ๊งตากั๋วเหี่ยนตั่ย) | พ.ศ. 2563 |  |
| "Muộn rồi mà sao còn" (หม่วนโส่ยหม่าซาวก่อน) | พ.ศ. 2564 |  |
| "There's No One at All" (แดส์โนวันแอตออลล์) | พ.ศ. 2565 |  |
| ชื่อ | ปี | แหล่งอ้างอิง |
| --- | --- | --- |
| "Sống như những đóa hoa" (พร้อมกับศิลปินต่าง ๆ) | พ.ศ. 2557 |  |
| "Gia đình tôi chọn" (พร้อมกับศิลปินต่าง ๆ) | พ.ศ. 2560 |  |
| ชื่อ | ปี | แหล่งอ้างอิง |
| --- | --- | --- |
| "Ấn nút nhớ... Thả giấc mơ" (เอิ๊นนู้ตเหญอ... ถาเซิ้กเมอ) | พ.ศ. 2558 |  |
| "Một năm mới bình an" (หมตนัมเม้ยบิ่ญอาน) | พ.ศ. 2559 |  |
| "Bình yên những phút giây" (บิ่ญเอียนหญึงฟู้ตเซ็ย) | พ.ศ. 2560 |  |
แหล่งข้อมูลอื่น

เว็บไซต์ทางการ
เซิน ตุ่ง เอ็ม-ทีพี ที่ดิสคอกส์
เซิน ตุ่ง เอ็ม-ทีพี ที่ยูทูบ
เซิน ตุ่ง เอ็ม-ทีพี ที่เฟซบุ๊ก
เซิน ตุ่ง เอ็ม-ทีพี ที่เอกซ์ (ทวิตเตอร์)
เซิน ตุ่ง เอ็ม-ทีพี ที่อินสตาแกรม
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
ศิลปิน:  มิวสิกเบรนซ์
ฟ้า (แก้ความกำกวม)

ฟ้า หรือ สีฟ้า อาจหมายถึง
ท้องฟ้า
ทรงกลมท้องฟ้า ทรงกลมสมมติบนท้องฟ้า
สีฟ้า สีอย่างท้องฟ้า
สีฟ้า ภัตตาคาร
ฟ้า พูลวรลักษณ์ นักเขียนชาวไทย
นิ่ม สีฟ้า นักแต่งเพลงชาวไทย
นาตาลี เกลโบวา (ชื่อเล่นไทย: ฟ้า) นางงามจักรวาล ประจำปี พ.ศ. 2548
ชัญษร สาครจันทร์ (ชื่อเล่นไทย: ฟ้า)  มิสไทยแลนด์ยูนิเวิร์ส ประจำปี พ.ศ. 2553
ฟ้า (ภาพยนตร์ไทย) ภาพยนตร์ไทยในปี พ.ศ. 2541
ทรงกลมท้องฟ้า

ทรงกลมท้องฟ้าห่อหุ้มโลกที่กำลังหมุนอยู่ภายใน
ในทางดาราศาสตร์และการเดินเรือ ทรงกลมท้องฟ้า (อังกฤษ: Celestial sphere) คือ ทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางมวลร่วมกันกับโลก
คนยุคโบราณเชื่อกันว่าดาวฤกษ์ทุกดวงในท้องฟ้าอยู่ห่างจากโลกด้วยระยะทางเท่า ๆ กัน และเป็นแบบจำลองที่ถูกต้องของเอกภพ แต่ในความเป็นจริง วัตถุท้องฟ้าต่าง ๆ อยู่ห่างจากโลกมากจนไม่สามารถคะเนระยะห่างที่แท้จริงได้ด้วยตาเปล่า บอกได้เพียงทิศทางที่ปรากฏเท่านั้น อย่างไรก็ตาม แบบจำลองทรงกลมท้องฟ้าเป็นเครื่องมือที่เหมาะสมและเป็นประโยชน์สำหรับวิชาวัดตำแหน่งดาว เราสามารถระบุตำแหน่งและทิศทางการปรากฏของวัตถุท้องฟ้าต่าง ๆ ได้ด้วยระบบพิกัดทรงกลมท้องฟ้า
ทรงกลมท้องฟ้าสามารถแบ่งออกเป็นซีกท้องฟ้าเหนือและซีกท้องฟ้าใต้โดยมีเส้นศูนย์สูตรท้องฟ้าคั่นกลาง ขณะที่โลกหมุนรอบแกนหมุน วัตถุในทรงกลมท้องฟ้าจะปรากฏเคลื่อนที่หมุนไปรอบขั้วท้องฟ้าด้วยคาบ 24 ชั่วโมง เรียกว่าการเคลื่อนที่ประจำวัน ขณะที่โลกหมุนจากทิศตะวันตกไปยังทิศตะวันออก ทรงกลมท้องฟ้าจะหมุนจากทิศตะวันออกไปยังทิศตะวันตก เช่น ดวงอาทิตย์ ดวงจันทร์ และดวงดาวต่างก็ขึ้นทางทิศตะวันออกและตกทางทิศตะวันตก
ท้องฟ้า

"ฟ้า" เปลี่ยนทางมาที่นี่ สำหรับความหมายอื่น ดูที่ ฟ้า (แก้ความกำกวม)
ท้องฟ้าและกลุ่มเมฆ
ภาพท้องฟ้าที่มีเมฆและพระจันทร์ครึ่งเสี้ยว
ท้องฟ้าตอนพระอาทิตย์ตก
ท้องฟ้าเป็นส่วนหนึ่งของชั้นบรรยากาศหรืออวกาศที่สามารถมองเห็นได้จากพื้นผิวโลก นก แมลง เครื่องบิน และ ว่าว ถูกจัดว่าบินอยู่ในท้องฟ้า มีหลายเหตุผลที่ทำให้ท้องฟ้านั้นยากที่จะจำกัดความ
ในเวลากลางวันท้องฟ้าปรากฏเป็นพื้นสีฟ้าเนื่องจากอากาศทำให้เกิดการกระเจิงของแสงอาทิตย์ ไม่ใช่เพราะว่ามีวัตถุสีฟ้าเหนือพื้นโลก เพราะเหตุนี้จึงเป็นการยากที่จะนิยามว่าท้องฟ้าคือสิ่งใด ท้องฟ้านั้นบางครั้งถูกจำกัดความว่าเป็นเขตของชั้นบรรยากาศโลกที่มีแก๊สแน่นหนา ในเวลากลางคืน ท้องฟ้านั้นปรากฏเป็นพื้นสีดำสนิท หรือบางครั้งเรียงรายไปด้วยดวงดาว แต่ถ้าเรากล่าวว่าทั้งหมดที่เราเห็นนั้นคือท้องฟ้า ก็จะกลายเป็นว่าท้องฟ้าคือจักรวาลซึ่งผิดจากความหมายแรกเมื่อเราเห็นตอนกลางวัน
ในเวลากลางวัน เราสามารถมองเห็นดวงอาทิตย์ได้ต่อเมื่อไม่มีเมฆบดบัง ในเวลากลางคืน (และบางครั้งในเวลากลางวัน) เราสามารถมองเห็นดวงจันทร์ ดาวเคราะห์ และ ดวงดาว ปรากฏการณ์ธรรมชาติที่เราสามารถเห็นได้ในท้องฟ้าคือเมฆ รุ้งกินน้ำ และ ออโรรา สายฟ้าและ หยาดน้ำฟ้านั้น สามารถเห็นได้ในระหว่างเวลาที่มีพายุ บ่อยครั้งเราสามารถมองเห็นหมอกควันในเวลากลางวันและรัศมีของแสงในเวลากลางคืนเนื่องจากมลพิษที่เกิดจากกิจกรรมของมนุษย์
ในสายวิชาดาราศาสตร์ ท้องฟ้าถูกเรียกว่าทรงกลมท้องฟ้า นั่นคือทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางร่วมกันกับโลก ทรงกลมท้องฟ้านั้นถูกแบ่งเป็นสัดส่วนเรียกว่ากลุ่มดาว
ดูท้องฟ้าของดาวเคราะห์อื่น สำหรับความหมายของท้องฟ้าในดาวเคราะห์ต่าง ๆ และดวงจันทร์ในระบบสุริยะ
วูฟฮาวล์ฮาร์โมนีฟรอมเอ็กไซล์ไทรบ์

| วูฟฮาวล์ฮาร์โมนี |
| --- | --- |
ที่เกิด: ญี่ปุ่น
แนวเพลง:  เจป็อป  แดนซ์ป็อป  ป็อป 
ช่วงปี: ค.ศ.2022-ปัจจุบัน
ค่ายเพลง: แอลดีเอช ริธึมโซน

สมาชิก: เรียวจิ ซูซูกิ กี ฮิโรโตะ

เว็บไซต์: https://wolfhowlharmony.jp/
วูฟฮาวล์ฮาร์โมนี ฟรอม เอ็กไซล์ไทรบ์ (ญี่ปุ่น: ウルフ・ハウル・ハーモニー・フロム・エグザイル・トライブ,อังกฤษ: WOLF HOWL HARMONY from EXILE TRIBE) หรือรู้จักในชื่อ วูฟฮาวล์ฮาร์โมนี (WOLF HOWL HARMONY) เป็นวงบอยแบนด์ร้องและแร็ปสัญชาติญี่ปุ่น มีสมาชิก 4 คน ก่อตั้งและบริหารโดยสังกัดแอลดีเอชและเซ็นสัญญากับค่ายริธึมโซน ก่อตั้งวงขึ้นจากการออดิชั่นใน "ไอคอนแซด ~ดรีมส์ฟอร์ชิลเดรน~" (iCON Z ~Dreams For Children~) บทที่ 2 ซึ่งมีสมาชิกมาจากวงดีพสควอด, ผู้เข้าแข่งขันรอบชิงชนะเลิศไอคอนแซด ~ดรีมส์ฟอร์ชิลเดรน~ บทที่ 1 และได้เป็นส่วนหนึ่งของวงเอ็กไซล์ไทรบ์ พวกเขาเปิดตัวเมื่อวันที่ 23 สิงหาคม 2023 ด้วยซิงเกิ้ลแรก "Sweet Rain"
สมาชิก

| ชื่อในวงการ | ชื่อจริง> ไทย | ชื่อจริง> อังกฤษ | ชื่อจริง> ญี่ปุ่น | วันเกิด | ตำแหน่ง | หมายเหตุ |
| --- | --- | --- | --- | --- | --- | --- |
| เรียวจิ (RYOJI) | ซูกิยามะ เรียวจิ | Ryoji Sugiyama | 杉山亮司 |  (1996-05-15) 15 พฤษภาคม ค.ศ. 1996 (28 ปี) | หัวหน้าวง, โวคอล, แร็ป, เพอร์ฟอร์เมอร์ | สมาชิกวงดีพสควอด |
| ซูซุกิ (SUZUKI) | ซูซูกิ ฮิกะ | Suzuki Higa | 比嘉涼樹 |  (1995-08-14) 14 สิงหาคม ค.ศ. 1995 (29 ปี) | โวคอล, เพอร์ฟอร์เมอร์ | สมาชิกวงดีพสควอด |
| กี (GHEE) | กิเรรุเม มาซายูเกะ โทมาชิ นิชิมูระ | Guilherme Massayuke Tomazi Nishimura | ギレルメ ・マサユケ ・トマジ・ 西村 |  (1997-12-31) 31 ธันวาคม ค.ศ. 1997 (27 ปี) | โวคอล, แร็ป, เพอร์ฟอร์เมอร์ |  |
| ฮิโรโตะ (HIROTO) | ฮิโรโตะ คุทสึโนะ | Hiroto Kutsuno | 沓野広翔 |  (2002-01-30) 30 มกราคม ค.ศ. 2002 (23 ปี) | โวคอล, เพอร์ฟอร์เมอร์ |  |
ผลงาน > ซิงเกิล

| ลำดับ | วันวางจำหน่าย | ชื่อ |
| --- | --- | --- |
| 1 | 23 สิงหาคม 2023 | Sweet Rain |
| 2 | 14 กุมภาพันธ์ 2024 | Frozen Butterfly |
ผลงาน > ซิงเกิลดิจิทัล

| วันวางจำหน่าย | ชื่อ |
| --- | --- |
28 ธันวาคม 2022: LOVE RED
15 พฤศจิกายน 2023: Sugar Honey
13 พฤษภาคม 2024: Pink Flash Lights
17 มิถุนายน 2024: Love Triangle
15 กรกฎาคม 2024: Pierce (ピアス)
11 ตุลาคม 2024: ROLLIN’ STONES
7 กุมภาพันธ์ 2025: Letters
ผลงาน > อัลบั้ม

| ลำดับ | วันวางจำหน่าย | ชื่อ | อันดับสูงสุด |
| --- | --- | --- | --- |
| 1 | 12 มีนาคม 2025 | WOLF  |  |
ผลงาน > การทำงานร่วมกัน

| วันวางจำหน่าย | ชื่อ | ทำงานร่วมกับ | อัลบัม/ซิงเกิล |
| --- | --- | --- | --- |
| 7 สิงหาคม 2024 | YIN YANG  (ไซคิกฟีเวอร์ vs วูฟฮาวล์ฮาร์โมนี) | รวมศิลปิน | BATTLE OF TOKYO Jr.EXILE vs NEO EXILE |
| 7 สิงหาคม 2024 | 24WORLD | รวมศิลปิน | BATTLE OF TOKYO Jr.EXILE vs NEO EXILE |
การแสดงสด > ฐานะวงเข้าร่วม

| ปี | ช่วงเวลา | ชื่อ | ศิลปิน |
| --- | --- | --- | --- |
| 2023 | 30-31 ธันวาคม | LDH LIVE-EXPO 2023  | แอลดีเอช |
| 2024 | 10 สิงหาคม-1 กันยายน | BATTLE OF TOKYO 〜Jr.EXILE vs NEO EXILE〜  | เดอะแรมเพจ, แฟนแทสติกส์, บาลิสติกบอยส์, ไซคิกฟีเวอร์, ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนี ฟรอม เอ็กไซล์ไทรบ์  |
| 2024 | 23 กันยายน | NEO EXILE SPECIAL LIVE 2024 | ลิลลีก, คิดฟีโนมีนอน, เดอะเจ็ทบอยแบงเกอร์ส และวูฟฮาวล์ฮาร์โมนี ฟรอม เอ็กไซล์ไทรบ์ |
| 2024 | 26-27 ตุลาคม | LDH LIVE-EXPO 2024 -EXILE TRIBE BEST HITS-  | เอ็กไซล์ไทรบ์ |
การแสดงสด > ฐานะวงสนับสนุน

| ปี | ช่วงเวลา | ชื่อ | ศิลปิน |
| --- | --- | --- | --- |
| 2024 | 8 กันยายน-10 พฤศจิกายน | GENERATIONS LIVE TOUR 2024 "GENERATIONS 2.0"  | เจเนอเรชันส์ |
| 2024 | 30-31 ธันวาคม | GENERATIONS LIVE TOUR 2024 "GENERATIONS 2.0" BONUS STAGE COUNTDOWN PARTY  | เจเนอเรชันส์ |
ผลงานการแสดง > มิวสิกวิดีโอ

| ปี | ขื่อเพลง | ศิลปิน |
| --- | --- | --- |
| 2023 | "Higher" | ลิลลีก |
รางวัลและการเสนอชื่อ

| ปี | งานพิธี | รางวัล | ผล |
| --- | --- | --- | --- |
| 2023 | เอ็มทีวี วิดีโอมิวสิคอะวอดส์ ญี่ปุ่น | Rising Star Award Presented by YOKOHAMA  | ชนะ |